b'\n_START_ARTICLE_\nMesapia\n_START_SECTION_\nUtseende\n_START_PARAGRAPH_\nEn middelsstor (vingespenn ca. 40 millimeter), hvit sommerfugl med m\xc3\xb8rke \xc3\xa5rer. Vingenes ytre del er tynt skjellkledt og litt gjennomsiktig, bakvingens underside gulaktig. P\xc3\xa5 oversiden har den et brunt felt ved roten av hver vinge, og \xc3\xa5ren som avgrenser vingenes basalcelle (som er veldig tydelig hos denne slekten) er dekket av en m\xc3\xb8rk flekk. Den ligner mye p\xc3\xa5 arter i slekten Aporia.\n_START_SECTION_\nLevevis\n_START_PARAGRAPH_\nDet er en sommerfugl som lever i h\xc3\xb8yfjellet, gjerne i 3500\xe2\x80\x935000 meters h\xc3\xb8yde over havet.\n_START_SECTION_\nUtbredelse\n_START_PARAGRAPH_\nArten er utbredt i de vestlige delene av Kina (inkludert Tibet).'